**ข้อพิจารณาประกอบการประกันคุณภาพการศึกษาระดับหลักสูตร**

1. ผลการประเมินคุณลักษณะของบัณฑิตตามกรอบฐานคุณวุฒิระดับอุดมศึกษาแห่งชาติ ในตัวบ่งชี้ 2.1 เชื่อมโยงกับมาตรฐานคุณวุฒิที่กำหนดใน มคอ.2 อย่างไร และนำไปสู่การพิจารณาปรับปรุงผลการเรียนรู้แต่ละด้านอย่างไร

2. วัตถุประสงค์ของหลักสูตร การกำหนดผลการเรียนรู้ และการกำหนดรายวิชา มีความสัมพันธ์กับอัตราการได้งานทำของบัณฑิตหลักสูตรระดับปริญญาตรี และการผลิตผลงานวิจัยของบัณฑิตหลักสูตรระดับดับบัณฑิตศึกษาอย่างไร

3. การเตรียมความพร้อมในการเข้าศึกษาในหลักสูตรได้แก้ไขปัญหาในการรับนักศึกษาที่ระบุใน มคอ.2 อย่างไร และเชื่อมโยงกับพื้นฐานที่จำเป็นในการเรียนรายวิชาในหลักสูตรอย่างไร

4. การพัฒนานักศึกษาตามตัวบ่งชี้ 3.2 นำไปสู่การทำให้บัณฑิตเป็นไปตามปรัชญา วัตถุประสงค์ละผลการเรียนรู้ที่กำหนดไว้ในหลักสูตรอย่างไร และได้พัฒนาให้บัณฑิตมีทักษะการเรียนรู้ในศตวรรษที่ 21 ที่เชื่อมโยงกับการทำงานในสายวิชาชีพอย่างไร

5. หากอัตราคงอยู่และ/หรืออัตราการสำเร็จการศึกษาต่ำกว่าที่ควรจะเป็นมีสาเหตุมาจากปัจจัยอะไรบ้าง และนำไปสู่การปรับปรุง การบริหาร และการพัฒนาหลักสูตรอย่างไร

6. ผลจากการวิเคราะห์ความพึงพอใจของนักศึกษาตามตัวบ่งชี้ 3.3 นำไปสู่การรับนักศึกษา การเตรีมความพร้อม และ/หรือ การพัฒนานักศึกษาอย่างไร

7. ผลงานทางวิชาการของอาจารย์ประจำหลักสูตรที่เกี่ยวข้องกับปรัชญา วัตถุประสงค์ และผลการเรียนรู้ของหลักสูตรอย่างไร และนำไปสู่การพิจารณาพัฒนาอาจารย์อย่างไร

8. การปรับเปลี่ยนอาจารย์ประจำหลักสูตรมีผลต่อการบริหารและพัฒนาหลักสูตรอย่างไร และผลจากการวิเคราะห์ความพึงพอใจของอาจารย์ประจำหลักสูตร นำไปสู่การปรับปรุงระบบการแต่งตั้งอาจารย์ประจำหลักสูตร การบริหารและการพัฒนาอาจารย์ประจำหลักสูตรอย่างไร

9. อะไรที่แสดงว่าหลักสูตรทันสมัยและตอบสนองต่อความต้องการของสถานประกอบการและทิศทางการพัฒนาประเทศ

10. มคอ.3 และ มคอ.4 ส่งผลต่อการจัดการเรียนการสอนและการให้เกิดผลการเรียนรู้ตามที่กำหนดไว้ใน มคอ.2 อย่างไร ความเชื่อมโยงที่ชัดเจนเป็นอย่างไร

11. การควบคุมหัวข้อวิทยานิพนธ์ การกำกับ ติดตาม และการให้คำปรึกษาการทำวิทยานิพนธ์ในระดับบัณฑิตศึกษาส่งผลต่ออัตราการสำเร็จการศึกษา และผลงานทางวิชาการของนักศึกษาอย่างไร

12. ความสอดคล้องระหว่างผลการเรียนรู้ เครื่องมือในการประเมินการเรียนรู้ และการทวนสอบผลการประเมิน เป็นอย่างไร

13. การจัดทำ มคอ.5 และ มคอ.6 มีผลต่อการพัฒนาการเรียนการสอนและการประเมินผลการเรียนรู้อย่างไร

14. ตัวบ่งชี้ผลการดำเนินงานที่ระบุใน มคอ.2 ข้อ 7 มีความเชื่อมโยงกับผลการดำเนินงานในตัวบ่งชี้ที่ 5.2 และ 5.3 อย่างไร ข้อ 9 การพัฒนาทางวิชาการและ/หรือวิชาชีพของอาจารย์เกี่ยวข้องกับความก้าวหน้าของศาสตร์ของหลักสูตรอย่างไร และข้อ 11 ความคิดเห็นของนักศึกษาปีสุดท้าย/บัณฑิตใหม่นำไปสู่การปรับปรุงและพัฒนาหลักสูตรอย่างไร

15. หลักสูตรมีการระบุสิ่งสนับสนุนการเรียนรู้ที่จำเป็นและมีความสำคัญต่อการจัดการเรียนการสอนที่ส่งผลให้เกิดผลการเรียนรู้ที่กำหนดไว้ในหลักสูตรอย่างชัดเจนและครบถ้วนหรือไม่อย่างไร

....................................................................................